Thomas Partey

Thomas Teye Partey eli Thomas (s. 13. kesäkuuta 1993 Krobo Odumase) on ghanalainen jalkapalloilija, joka edustaa Espanjan Primera Divisiónissa pelaavaa Villarrealia. Hän on pelipaikaltaan keskikenttäpelaaja.

 Seurajoukkueura 
Parteyn kasvattajaseura on ghanalainen Tema Youth, jonka riveissä hän pelasi myös ensimmäiset miesten sarjaottelunsa. Hän siirtyi Espanjaan vuonna 2011 pelaten ensin vuoden verran Atléticon juniorijoukkueissa, minkä jälkeen hänet nostettiin seuran B-joukkueeseen. Kesällä 2013 hän harjoitteli edustusjoukkueen kanssa ja pelasi myös harjoitusotteluita.Tema Youth facing realities of relegation GhanaWeb (Luettu 11. heinäkuuta 2014)Ghanaian youth Partey emerging with flamboyance at Atletico Madrid's Cerro de Espino Ghana Soccernet (Luettu 11. heinäkuuta 2014) Seuraavaksi kaudeksi Atlético lainasi Parteyn toiseksi korkeimmalla sarjatasolla pelaavaan Mallorcaan.Thomas jugará en el Mallorca la próxima campaña clubatleticodemadrid.com (Luettu 11. heinäkuuta 2014) Lainaseurassa hän sai runsaasti peliaikaa tehden kaikkiaan viisi maalia ja herätti useiden seurojen kiinnostuksen.El club rojiblanco se planea renovar y ceder a Thomas As.com (Luettu 11. heinäkuuta 2014) 

Heinäkuussa 2014 Atlético lainasi Parteyn Almeriaan yhden kauden ajaksi. Lehtitietojen mukaan hän solmi uuden vuoteen 2020 ulottuvan sopimuksen ennen lainasiirtoaan.Thomas renueva y se marcha cedido al Almería Mundo Deportivo (Luettu 28. heinäkuuta 2014) Lainakausi päättyi Almerian putoamiseen pääsarjasta, mutta Parteyn peliesityksiä pidettiin silti hyvinä.Ghana midfielder Thomas Partey returns to Atlético Madrid after Almeria’s relegation from Spanish La Liga  Ghana Sports Online (Luettu 4. joulukuuta 2015) Kesän 2015 päätteeksi Atléticon valmennusjohto päätti pitää Parteyn seuran edustusjoukkueessa, mutta liigadebyyttinsä Atléticossa hän teki vasta marraskuun lopulla pelatussa kotiottelussa Espanyolia vastaan.Promising Ghanaian midfielder Thomas Partey makes Atletico Madrid debut in Spain Ghana Soccernet (Luettu 4. joulukuuta 2015) Hän pelasi Atléticossa kaikkiaan 132 La Liga -ottelua ja teki niissä 12 maalia. Hän voitti Espanjan liigan mestaruuden vuonna 2021. Mestarien liigassa hän pelasi 31 ottelua ja teki kaksi maalia: lokakuussa 2017 Qarabağia ja lokakuussa 2019 Lokomotiv Moskovaa vastaan. Atléticon vuonna 2018 voittamassa Eurooppa-liigassa Partey pelasi kahdeksan ottelua, muun muassa täydet minuutit molemmissa välieräotteluissa englantilaista Arsenalia vastaan. Loppuottelussa ranskalaisseura Olympique de Marseillea vastaan hän pääsi vaihdosta kentälle ottelun loppuminuuteilla. Elokuussa 2018 UEFA Super Cupin loppuottelussa paikallisvastustaja Real Madridia vastaan hän tuli pelaamaan vaihdosta jatkoajalle ja syötti joukkueensa kolmannen maalin, joka jäi ottelun voittomaaliksi.

Lokakuussa 2020 Partey siirtyi Englannin Valioliigan Arsenaliin 50 miljoonalla eurolla. Hän pelasi sekä ensimmäisellä että toisella valioliigakaudellaan 24 ottelua loukkaantumisten pidettyä hänet välillä syrjässä. Kaudella 2022–2023 hän pelasi 33 liigaottelua ja seuraavalla kaudella 14. Kaudella 2024–2025 hän pelasi 35 ottelua. Hän teki Arsenalissa yhdeksän valioliigamaalia: lokakuussa 2021 Aston Villaa, maaliskuussa 2022 Leicester Cityä, lokakuussa 2022 Tottenham Hotspuria ja Nottingham Forestia, maaliskuussa 2023 Bournemouthia, elokuussa 2024 Aston Villaa, joulukuussa 2024 Nottnghamia, helmkuussa 2025 Manchester Cityä sekä huhtikuussa 2025 Brentfordia vastaan. Hän voitti FA Community Shieldin 2023.

Elokuussa 2025 Partey allekirjoitti yksivuotisen sopimuksen espanjalaisseura Villarrealin kanssa.

 Maajoukkueura 
Partey on edustanut Ghanan alle 20-vuotiaiden maajoukkuettaGhanaian youth star Thomas Partey urges Real Mallorca team-mates to push hard for promotion Modern Ghana (Luettu 11. heinäkuuta 2014) ja vuodesta 2016 alkaen Ghanan A-maajoukkuetta. Hän on lokakuun alkuun 2025 mennessä pelannut 52 A-maaottelua ja tehnyt niissä 14 maalia. Hän pelasi MM-kilpailuissa 2022 täydet minuutit Ghanan kaikissa kolmessa ottelussa.

 Raiskaussyytteet 
Partey sai vuoden 2025 kesällä viisi raiskaussyytettä ja yhden syytteen seksuaalisesta väkivallanteosta. Syytteisiin liittyy kolme naista. Väitetyt rikokset tapahtuivat vuosien 2021 ja 2022 välillä.

Partey esiintyi Westminsterin tuomioistuimessa Lontoossa 5. elokuuta 2025. Westminsterin käräjäoikeus vapautti Parteyn takuita vastaan odottamaan tuomiotaan. Hän esiintyi oikeudessa seuraavan kerran 17. syyskuuta 2025. Parteyn oikeudenkäynnin on määrä alkaa 2. marraskuuta 2026.

 Lähteet 

Luokka:Ghanalaiset jalkapalloilijat
Luokka:Vuonna 1993 syntyneet
Luokka:Elävät henkilöt